CELEX: 32021R0375
Language: el
Date: 2021-02-24 00:00:00
Title: Κανονισμός (ΕΕ) 2021/375 της Επιτροπής της 24ης Φεβρουαρίου 2021 σχετικά με τη θέσπιση απαγόρευσης της αλιείας γάδου στις περιοχές 1 και 2b από σκάφη που φέρουν σημαία ορισμένων κρατών μελών

3.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 72/7
               
            
         ΚΑΝΟΝΙΣΜΟΣ (ΕΕ) 2021/375 ΤΗΣ ΕΠΙΤΡΟΠΗΣ
         της 24ης Φεβρουαρίου 2021
         σχετικά με τη θέσπιση απαγόρευσης της αλιείας γάδου στις περιοχές 1 και 2b από σκάφη που φέρουν σημαία ορισμένων κρατών μελών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/92 (2) του Συμβουλίου καθορίζει ποσοστώσεις για το 2021.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος γάδου στις περιοχές 1 και 2b από σκάφη τα οποία φέρουν τη σημαία ή είναι νηολογημένα σε ορισμένα κράτη μέλη έχουν εξαντλήσει την ποσόστωση που έχει κατανεμηθεί στα «Άλλα κράτη μέλη» για το 2021.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2021 στα κράτη μέλη που αλιεύουν στο πλαίσιο της ποσόστωσης «Άλλα κράτη μέλη» για το απόθεμα γάδου στις περιοχές 1 και 2b που αναφέρονται στο παράρτημα θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για το απόθεμα που αναφέρεται στο άρθρο 1 από σκάφη τα οποία φέρουν τη σημαία ή είναι νηολογημένα σε κράτη μέλη τα οποία αλιεύουν στο πλαίσιο της ποσόστωσης «Άλλα κράτη μέλη» απαγορεύονται από την ημερομηνία που καθορίζεται στο παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευθεί από τα σκάφη αυτά μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Φεβρουαρίου 2021.
            
               
                  Για την Επιτροπή,
               
               
                  εξ ονόματος της Προέδρου,
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2021/92 του Συμβουλίου, της 28ης Ιανουαρίου 2021, σχετικά με τον καθορισμό για το 2021 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 31 της 29.1.2021, σ. 31).
      
      
         
            ΠΑΡΑΡΤΗΜΑ
            
                        Αριθ.
                     
                     
                        01/TQ/92
                     
                  
                        Κράτος μέλος
                     
                     
                        Κράτη μέλη που αλιεύουν στο πλαίσιο της ποσόστωσης «Άλλα κράτη μέλη»
                     
                  
                        Απόθεμα
                     
                     
                        COD/1/2B_AMS
                     
                  
                        Είδος
                     
                     
                        Γάδος (Gadus morhua)
                     
                  
                        Ζώνη
                     
                     
                        1 και 2b
                     
                  
                        Ημερομηνία απαγόρευσης
                     
                     
                        21.1.2021 στις 00:00 UTC